Sog‘liqni saqlash vazirligi O‘zbekistonda yana 19 kishiga koronavirus infeksiyasidan zararlanish tashxisi qo‘yilgani haqida xabar berdi. «18 aprel soat 19:00 holatiga ko‘ra, O‘zbekistonda koronavirus infeksiyasi qayd etilganlar soni 1469 nafarni tashkil qilmoqda», deyiladi vazirlik xabarida. O‘zbekistonda koronavirusdan zararlanishning ilk holati 15 mart kuni Toshkentda tasdiqlangandi. O‘tgan vaqt mobaynida virus butun respublika hududi bo‘ylab tarqaldi. 18 aprel kuni zararlanish holatlari soni 64taga oshdi. Shu vaqtgacha 194 kishi kasallikdan sog‘aydi, 4 kishi vafot etdi.